|  |
| --- |
| PRITARTA |
| Klaipėdos miesto savivaldybės |
| tarybos 2018 m. lapkričio 19 d. |
| sprendimu Nr. T1-278 |

# BENDRADARBIAVIMO SUTARTIS

**ĮGYVENDINANT IŠ EUROPOS SĄJUNGOS STRUKTŪRINIŲ FONDŲ LĖŠŲ BENDRAI FINANSUOJAMĄ PROJEKTĄ „GYVENTOJŲ SKATINIMAS IŠMANIAI NAUDOTIS INTERNETU ATNAUJINTOJE VIEŠOSIOS INTERNETO PRIEIGOS INFRASTRUKTŪROJE“**

2018 m. d. Nr. TR-

Vilnius

Mes, Lietuvos nacionalinė Martyno Mažvydo biblioteka (toliau – *Nacionalinė biblioteka*), įmonės kodas 290757560, atstovaujama generalinio direktoriaus Renaldo Gudausko, veikiančio pagal Nacionalinės bibliotekos nuostatus, ir Klaipėdos miesto savivaldybė (toliau – *Savivaldybė*), kodas 188710823, atstovaujama savivaldybės tarybos 2018 m. \_\_\_\_\_\_\_\_\_\_\_\_\_\_ d. įgaliojimu Nr. \_\_\_\_\_\_\_\_\_\_ įgalioto Savivaldybės administracijos direktoriaus Sauliaus Budino, kartu vadinami *Šalimis*, sudarėme šią bendradarbiavimo sutartį (toliau – *Sutartis*):

## Sutarties dalykas

* 1. Šios *Sutarties* dalykas yra Šalių bendradarbiavimas (bendra veikla ir įsipareigojimai) 2018–2020 metais įgyvendinant projektą „Gyventojų skatinimas išmaniai naudotis internetu atnaujintoje infrastruktūroje“ (toliau – Infrastruktūrinis projektas) ir projektą „Prisijungusi Lietuva: efektyvi, saugi ir atsakinga Lietuvos skaitmeninė bendruomenė“ (toliau - Projektas „Prisijungusi Lietuva“) (toliau *Sutartyje* vadinama bendrai – *Projektas*) miesto savivaldybės gyventojams suteiksiantį galimybę viešosiose bibliotekose naudotis nemokama viešąja interneto prieiga bei mokysiantį ir skatinsiantį gyventojus naudotis elektroninėmis paslaugomis ir elektroninės informacijos resursais.
	2. *Šalių* bendradarbiavimo sritys:
		1. Viešosios interneto prieigos savivaldybės viešojoje bibliotekoje ir jos struktūriniuose vienetuose (toliau – *Biblioteka*) įrengimas arba pagerinimas;
		2. *Bibliotekos* darbuotojų bei gyventojų mokymas ir skatinimas naudotis internetu atnaujintoje viešosios interneto prieigos infrastruktūra;
	3. *Bibliotekos* struktūrinių vienetų, dalyvausiančių *Projekte,* sąrašas pateikiamas šios *Sutarties* 1 priedo *„Bibliotekos dalyvavimas Projekte ir skiriami techninės įrangos ir interneto paketai“* 1 ir 2 lentelėje.

## Sutarties pagrindas

1. Ši *Sutartis* sudaryta vadovaujantis viešosios įstaigos „Centrinė projektų valdymo agentūra“ir Lietuvos nacionalinės Martyno Mažvydo bibliotekos pasirašyta iš Europos Sąjungos struktūrinių fondų lėšų bendrai finansuojamo projekto „Gyventojų skatinimas išmaniai naudotis internetu atnaujintoje infrastruktūroje“ sutartimi (2018-01-26 ­­Nr. 02.2.2-CPVA-V-524-01-0001/ TR-17) (toliau – Finansavimo sutartis).

## Nacionalinės bibliotekos pareigos

1. *Nacionalinė biblioteka* įsipareigoja:
	1. iškilus poreikiui derinti ir pakeisti su *Savivaldybe Bibliotekos* struktūrinių vienetų, dalyvausiančių *Projekte* ir tų, kuriuose bus įrengta arba pagerinta viešosios interneto prieigos infrastruktūra, sąrašus;
	2. neatlygintinai perduoti Lietuvos Respublikos teisės aktuose nustatyta tvarka S*avivaldybei* *Bibliotekos* struktūriniams vienetams skiriamą kompiuterinę techninę įrangą, nurodytą šios Sutarties 1 priede (toliau – *Techninė įranga*), kurios komplektaciją nusako skiriamos *Techninės įrangos* paketo numeris pagal *Sutarties* 1 priedo 2 lentelėje nurodytą informaciją;

3.1.3. patalpose, kuriose bus naudojama Infrastruktūrinio projekto metu įsigyta *Techninė įranga* ir jeigu *Biblioteka ir /ar jos struktūrinis vienetas* pageidauja bei sutinka, įrengti apsauginės – gaisrinės signalizacijos bazę, kurią *Savivaldybė* pagal poreikį galėtų plėsti, ir šią apsauginės – gaisrinės signalizacijos įrangą perduoti *Savivaldybei*;

3.1.4. apdrausti Infrastruktūrinio projekto metu įsigytą *Techninę įrangą* ikikol ji nebus perduota *Savivaldybei*, tačiau ne ilgiau kaip 1 (vienerius) metus;

3.1.5. įrengti arba (ir) pagerinti *Bibliotekoje* ir/ ar josstruktūriniuose vienetuose viešosios prieigos kompiuteriams interneto ryšio greitį ir perduoti interneto ryšio įrangą *Savivaldybei*;

* + 1. pagal *Savivaldybės* arba *Bibliotekos* suteiktą pavedimą (įgaliojimą), įvykdyti interneto ryšio paslaugų viešajai interneto prieigai pirkimą viešojo pirkimo būdu vadovaujantis Viešųjų pirkimų įstatymo nuostatomis;
		2. užtikrinti *Savivaldybei* perduotos *Techninės įrangos* garantinį aptarnavimą visoje Lietuvos Respublikos teritorijoje;
		3. modernizuoti *Bibliotekoje* ir/ ar josstruktūriniuose vienetuose įrengtos arba (ir) pagerintos viešosios interneto prieigos vartotojų registracijos ir stebėsenos sistemos (VRSS) programinę įrangą;
		4. suteikti galimybę *Infrastruktūriniame projekte* dalyvaujantiems *Bibliotekos* struktūriniams vienetams dalyvauti mokymuose, kuriuose bus pateikiama informacija, mokomoji medžiaga kaip naudotis perduota *Technine įranga;*
		5. suteikti galimybę *Infrastruktūriniame projekte* dalyvaujantiems *Bibliotekos* struktūriniams vienetams dalyvauti projekto „Prisijungusi Lietuva“ veiklose, susijusiose su:
			1. bendruomenių subūrimu, „Skaitmeninių lyderių“ ir „e.skautų“ tinklo sukūrimu;
			2. bendruomenių „skaitmeninių lyderių“ ir „e.skautų“ mokymais;
			3. bendruomenių įtinklinimo (jų veiklos, bendravimo, žinių ir pan. perkėlimo į skaitmeninę erdvę) skatinimu;
			4. renginių, teminių mokymų, interneto naudojimo skatinimo iniciatyvų viešose interneto prieigose bibliotekose, organizavimu.

## Savivaldybės teisės ir pareigos

1. *Savivaldybė* įsipareigoja:
2. atlikti *Projekte* dalyvausiančių *Bibliotekos* struktūrinių vienetų patalpų remontą ir (arba) pagerinimus pagal *Sutarties* 2 priedo nurodytus reikalavimus ir terminus;
3. suteikti *Nacionalinei bibliotekai* įgaliojimą *Savivaldybė*s vardu vykdyti interneto ryšio viešajai interneto prieigai pirkimą viešųjų pirkimų būdu ir skirti lėšų *Bibliotekai* kas mėnesį mokėti abonentinį mokestį pagal su tiekėju sudarytos sutarties sąlygas ir terminus;
4. Infrastruktūrinio projekto galiojimo metu ir po šio projekto 5 metus išlaikyti interneto ryšį viešosios interneto prieigos taškuose ne lėtesnį nei 30 Mb/s, remiantis Informacinės visuomenės plėtros 2014–2020 metų programos „Lietuvos Respublikos skaitmenine darbotvarke“, patvirtinta Lietuvos Respublikos Vyriausybės 2014 m. kovo 12 d. nutarimu Nr. 244 „Dėl Informacinės visuomenės plėtros 2014-2020 metų programos „Lietuvos Respublikos skaitmeninė darbotvarkė“ patvirtinimo“.
5. priimti perduodamą turtą, pagal Sutarties 1 priedą, pasirašant perdavimo-priėmimo aktus;
6. dėti maksimalias pastangas supaprastinti *Sutartyje* minimo turto perdavimo – priėmimo procedūras, operatyviai, greitai ir efektyviai spręsti turto perdavimo – priėmimo klausimus bei iškylančias problemas;
7. Infrastruktūrinio projekto galiojimo metu ir po šio projekto 5 (penkerius) metus užtikrinti *Sutarties* 3.1.2 punkte nurodytos *Techninės įrangos* atstatymą, ir tinkamą veikimą, jei ji būtų pavogta, nepataisomai sugadinta ar kitaip prarasta nuo jo perdavimo *Savivaldybei* dienos draudimu ar kitais būdais ir priemonėmis;
8. užtikrinti viešosios interneto prieigos perkėlimą į kitą *Bibliotekos* struktūrinį vienetą, jei tas, kuriame ji buvo įrengta arba (ir) pagerinta būtų likviduojamas. Negalint užtikrinti tokio perkėlimo, grąžinti *Nacionalinei bibliotekai* tokiai prieigai įrengti arba pagerinti suteiktą *Techninę įrangą*, jei ji nėra senesnė kaip 3 (treji) metai.
9. sudaryti sąlygas *Bibliotekos* darbuotojams dalyvauti *Projekto* mokymo programose ir rengiamuose seminaruose ir užtikrinti jų atvykimą, skiriant jiems transportą arba transporto išlaidų kompensavimą bei finansuoti dienpinigius ir apgyvendinimo išlaidas;
10. sudaryti sąlygas ir suteikti reikiamą paramą *Bibliotekai,* kad ji kartu su *Nacionaline biblioteka* galėtų tinkamai įgyvendinti *Projektą*.
11. Infrastruktūrinio projekto galiojimo metu atnaujinti *Bibliotekos* ir/ ar jos struktūrinių vienetų interneto svetainę ir komponentus, siekiant užtikrinti patrauklų atnaujinamos viešos interneto prieigos paslaugos *Bibliotekoje* pateikimą:
	* + 1. užtikrinti naujausią turinio valdymo sistemos versiją;
			2. atnaujinti svetainės dizainą;
			3. pritaikyti interneto svetainę mobiliems įrenginiams;
			4. po Infrastruktūrinio projekto 5 (penkerius) metus reguliariai vykdyti atnaujinimus, užtikrinti *Bibliotekos* ir/ ar jos struktūrinių vienetų interneto svetainės veikimą, kurioje būtų viešinama informacija apie teikiamą viešos interneto prieigos paslaugą.
			5. atnaujinti viešą interneto prieigą aptarnaujančio darbuotojo kompiuterį.
		1. Sudaryti sąlygas Bibliotekose rengti gyventojų mokymus ir kt. projekto „Prisijungusi Lietuva“ veiklas;
		2. nuo turto priėmimo momento ir 5 (penkerius) metus po Infrastruktūrinio projekto pabaigos neperduoti ir neperleisti kitiems juridiniams ir fiziniams asmenims perduoto turto, jo neįkeisti ar kitaip nesuvaržyti jo naudojimo teisės;
		3. perduodant turtą *Bibliotekos* struktūriniams vienetams nekeisti perduodamo turto paskirties ir jo naudojimo sąlygų;
		4. atlyginti *Nacionalinei bibliotekai* visą atsiradusią žalą (tiesioginius ir netiesioginius nuostolius) dėl to, kad perduotas turtas, nurodytas *Sutarties* 1 priede, buvo sugadintas, sunaikintas ar prarastas per Infrastruktūrinio projekto laikotarpį ir 5 (penkerius) metus po jos pabaigos, jeigu *Savivaldybė* netinkamai įgyvendino ar neįgyvendino šio *Sutarties* 4.1.6 punkto reikalavimo.
12. *Savivaldybė* turi teisę, siekiant užtikrinti veiksmingus su *Projekto* įgyvendinimu susijusius darbo procesus, *Projekto* įgyvendinimui ir priežiūrai savivaldybės lygmenyje sudaryti darbo grupę, į kurią įeitų *Savivaldybės* atsakingi asmenys, *Bibliotekos* direktorius ar jo deleguotas atstovas, kiti atsakingi *Bibliotekos* asmenys.

## Kitos sąlygos

1. *Sutarties* 1 priede minimas turtas nuosavybės teise priklauso valstybei ir perduodamas S*avivaldybei* valdyti, naudoti ir disponuoti juo nuosavybės teise savarankiškoms savivaldybės funkcijomsįgyvendinti – *Projekte* numatytoms veiklomsįgyvendinti. Perduodamas turtas privalo būti naudojamas *Savivaldybės* viešųjų bibliotekų veiklai, plėtojant viešosios interneto prieigos infrastruktūrą.
2. *Sutarties* 3.1.5, 3.1.6, 4.1.2 ir 4.1.7 punktai netaikomi tais atvejais, kai interneto ryšio įvedimo arba pagerinimo *Bibliotekos* struktūriniams vienetams *Savivaldybė* ar *Biblioteka* nepageidauja. Tokiu atveju šiems *Bibliotekos* struktūriniams vienetams *Savivaldybė* savo pajėgumais (savo lėšomis, priemonėmis ir kitais turimais ištekliais) įsipareigoja užtikrinti interneto ryšio tiekimo greitį Bibliotekoje ir struktūriniuose padaliniuose ne mažesnį nei 30 Mb/s.
3. Jeigu *Bibliotekos ir/ ar jų struktūriniai vienetai* nepageidauja Sutarties 3.1.3 punkte minimos apsauginės – gaisrinės signalizacijos bazės, tokiu atveju *Savivaldybė* ar pati *Biblioteka ir / ar jos struktūriniai vienetai* savo pajėgumais (savo lėšomis, priemonėmis ir kitais turimais ištekliais) įsipareigoja užtikrinti perduotos *Techninės įrangos* apsaugą.
4. *Savivaldybė* ir *Biblioteka* neturi teisės reikalauti mokesčio iš vartotojų už perduotos *Techninės įrangos,* interneto prieigos ar kito šioje *Sutartyje* paminėto turto naudojimą.
5. *Šalys* susitaria per protingą terminą teikti informaciją, reikalingą šios *Sutarties* vykdymui.
6. Šalys privalo viešai skelbti informaciją, susijusią su *Bibliotekos* dalyvavimu *Projekte* *Savivaldybės* ir *Bibliotekos* internetosvetainėse. Visose viešinimo priemonėse turi būti naudojamas [2014-2020 Europos Sąjungos struktūrinių fondų investicijų ženklas](https://www.esinvesticijos.lt/lt/2014-2020_ES_fondu_zenklas) ir nurodomas Europos regioninės plėtros fondas, kurio lėšomis remiamas *Projektas* bei *Projektą* įgyvendinančių institucijų logotipai.
7. *Nacionalinė biblioteka* ir *Savivaldybė* yra atsakingos už tinkamą *Sutarties* įgyvendinimą pagal *Sutartyje* prisiimtus įsipareigojimus.
8. *Šalys* šios *Sutarties* įsipareigojimus grindžia geranoriškumu, abipuse pagarba bei atsakomybe už prisiimtus įsipareigojimus.
9. Vykdydamos savo įsipareigojimus, *Šalys* vadovaujasi šios *Sutarties* nuostatomis bei kitais Lietuvos Respublikos teisės aktais.
10. Abi *Šalys* įsipareigoja susilaikyti nuo veiksmų, pažeidžiančių šios *Sutarties* sąlygas, darančių žalą viena kitos interesams, geram vardui ir geranoriškam tarpusavio bendradarbiavimui.
11. *Šalys* įsipareigoja atlyginti viena kitai visus turėtus tiesioginius nuostolius, kuriuos nukentėjusioji *Šalis* patyrė dėl šios *Sutarties* pažeidimo ir/ ar netinkamo vykdymo, nebent šioje *Sutartyje* susitarta kitaip.
12. *Savivaldybė* įsipareigoja atlyginti žalą *Nacionalinei bibliotekai*, tuo atveju, jeigu *Savivaldybė* netinkamai įgyvendina šios *Sutarties* 5.2 p. nurodytą reikalavimą užtikrinti interneto ryšio tiekimo greitį ne mažesnį nei 30 Mb/s. Žalos dydį sudaro *Nacionalinei bibliotekai* skirta bauda (grąžintino finansavimo dalies piniginė išraiška) iš VšĮ Centrinės projektų valdymo agentūros dėl šio rodiklio netinkamo įgyvendinimo.
13. *Šalių* nesieja jokie finansiniai įsipareigojimai.

## Sutarties galiojimas ir nutraukimo tvarka

1. Sutartis įsigalioja nuo jos pasirašymo dienos ir galioja iki visiško jos sąlygų įvykdymo dienos.
2. Jei viena iš *Šalių* nevykdo *Sutartyje* numatytų esminių įsipareigojimų, kita *Šalis* turi teisę vienašališkai, nesikreipiant į teismą, nutraukti *Sutartį.* Apie S*utarties* nutraukimą privaloma iš anksto pranešti kitai šaliai prieš 30 kalendorinių dienų. Nutraukus šią *Sutartį*, *Savivaldybė* privalo per 1 (vieną) kalendorinį mėnesį po *Sutarties* nutraukimo dienos grąžinti *Nacionalinei bibliotekai* pagal šią *Sutartį* perduotą turtą, sudarant perdavimo-priėmimo aktą. *Nacionalinė biblioteka* įsipareigoja *Savivaldybei* atlyginti nuostolius atsiradusius dėl to, kad *Nacionalinė biblioteka* neįvykdė visų sutarties įsipareigojimų arba įvykdė juos netinkamai dėl jos kaltės, išskyrus šios *Sutarties* 6.3 punktą.
3. *Nacionalinė biblioteka* turi teisę neturėdama (nepatirdama) jokių neigiamų pasekmių savo atžvilgiu, nemokėdama jokių kompensacijų ir/arba baudų, nesikreipdama į teismą dėl *Sutarties* nutraukimo, vienašališkai nutraukti šią *Sutartį* įspėjusi apie tai raštu *Savivaldybę* ne vėliau kaip prieš 30 (trisdešimt) kalendorinių dienų iki nutraukimo, jeigu *Nacionalinė biblioteka* neįsigyja *Techninės įrangos,* kurią įsipareigoja pagalšią *Sutartį* perduoti *Savivaldybei* . Esant šiame punkte numatytam atvejui, *Sutarties* nutraukimo terminas pradedamas skaičiuoti nuo šiame punkte numatyto pranešimo išsiuntimo dienos.
4. *Sutarties* galiojimo termino pabaiga neatleidžia Sutarties Šalių nuo civilinės atsakomybės už *Sutartie*s pažeidimą.

## Baigiamosios nuostatos

1. *Šalys* nėra atsakingos dėl nenugalimos jėgos (force majeure) atsiradusių nuostolių ar kitokios žalos. Nenugalimos jėgos aplinkybėmis visais atvejais laikomi tokie veiksniai: potvynis, žemės drebėjimas, gamtos katastrofos, streikai, karas ir kiti veiksniai, kurie trukdo *Šalių* bendradarbiavimui ar visiškai sustabdo jų veiklą, ir kurių *Šalys* nenumatė, negalėjo numatyti, negalėjo sutrukdyti, bei negalėjo pašalinti neigiamų pasekmių, atsiradusių kaip minėtų veiksmų rezultatas.
2. Jeigu kuri nors *Sutarties* nuostata ar jos dalis dėl kokių nors priežasčių yra ar tampa negaliojanti, jos negaliojimas nedaro įtakos kitų *Sutarties* nuostatų galiojimui. Tokiu atveju *Šalys* sutaria pakeisti negaliojančią nuostatą teisiškai galiojančia nuostata, kuri savo teisiniu ir ekonominiu rezultatu kiek įmanoma labiau atitiktų negaliojančią nuostatą.
3. Šios *Sutarties* priedai yra neatskiriamos *Sutarties* dalys.
4. Visus ginčus ir nesusipratimus dėl *Sutarties* nuostatų taikymo ir aiškinimo *Šalys* įsipareigoja spręsti derybų būdu gera valia, fiksuojant *Šalių* pozicijas protokole ar kitu laisvos formos raštišku būdu, o nesusitarus per 30 k. d. – Lietuvos Respublikos įstatymų nustatyta tvarka.
5. *Sutartį* galima keisti, sustabdyti nustatytam laikui ar nutraukti esant bendram Šalių raštiškam susitarimui. *Sutartis* yra įpareigojanti *Šalių* teisių ir įsipareigojimų perėmėjams.
6. Šios *Sutarties* priedai, kurie yra neatskiriama ir sudėtinė šios *Sutarties* dalis:

7.6.1. *Sutarties* 1 priedas „*Bibliotekos* struktūrinių padalinių dalyvausiančių *Projekte* ir jiems skiriamų *Techninės įrangos*, interneto paketų ir specifinių paketų sąrašas“;

7.6.2. *Sutarties* 2 priedas „*Bibliotekų* parengimo, viešosios prieigos įrengimui ir pagerinimui, reikalavimai ir terminai“.

7.7. *Sutartyje* *Šalių* neaptartos nuostatos reglamentuojamos Lietuvos Respublikos civiliniame kodekse, Lietuvos Respublikos valstybės ir savivaldybių turto valdymo, naudojimo ir disponavimo juo įstatyme, Viešųjų pirkimų įstatyme ir kituose Lietuvos Respublikos teisės aktuose.

7.8. Ši *Sutartis* sudaryta dviem vienodą teisinę galią turinčiais egzemplioriais, po vieną *Nacionalinei bibliotekai* ir *Savivaldybei*.

7.9. Už šios S*utarties* tinkamą vykdymą atsakingas *Nacionalinės bibliotekos* darbuotojas – Aidas Sinkevičius, generalinio direktoriaus pavaduotojas infrastruktūrai, Infrastruktūrinio projekto vadovas, , el. paštas aidas.sinkevicius@lnb.lt, tel. (8-5) 2398504.

7.10 Už šios *Sutarties* tinkamą vykdymą Klaipėdos miesto savivaldybėje atsakinga Klaipėdos miesto savivaldybės Viešosios bibliotekos Informacinių technologijų ir projektų valdymo skyriaus vedėja Jolita Baltrimienė, el.p. info@biblioteka.lt, tel. (8 46) 314725.

## Šalių juridiniai adresai ir parašai

|  |  |
| --- | --- |
| **NACIONALINĖ BIBLIOTEKA**Lietuvos nacionalinė Martyno Mažvydo bibliotekaGedimino pr. 51, Vilnius Įmonės kodas 290757560PVM mokėtojo kodas LT 100000031710Sąskaitos Nr. LT35 7044 0600 0499 1282 AB SEB bankas, banko kodas 70440 Tel. (8-5) 2398506\_\_\_\_\_\_\_\_\_\_\_\_\_\_\_\_\_\_\_ A.V. (parašas)  | **KLAIPĖDOS MIESTO SAVIVALDYBĖS ADMINISTRACIJA** Liepų g. 11, 91502 Klaipėda Kodas 188710823Sąskaitos Nr. LT767300010002332508 AB „Swedbank“, banko kodas 73000Tel., (8 46) 396009Administracijos administracijos direktorius Saulius Budinas  \_\_\_\_\_\_\_\_\_\_\_\_\_\_\_\_\_ A.V. (parašas)  |

# Bendradarbiavimo

# sutarties Nr.

#  1 priedas

# „*Bibliotekos* dalyvavimas *Projekte* ir skiriami *Techninės įrangos* ir interneto paketai“

# 1 lentelė. *Bibliotekos* struktūrinių vienetų dalyvausiančių *Projekte* ir jiems skiriamos *Bazinio paketo \** ir interneto paketų sąrašas.

# \*Užsakomos kompiuterinės technikos kiekis gali būti mažinamas arba didinamas iki 20 proc.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Bibliotekos (struktūrinio vieneto) pavadinimas** | **Adresas** | **(PC) Numatomi kompiuteriai** | **Signalizacija** | **Internetas** | **(DĮ-LAN) Daugiafunkciniai įrenginiai** | **Projektorius** | **(BRP) Bevielio ryšio prieigos įrenginiai** | **Liečiamas terminalas** |
| Girulių filialas | Klaipėda, Šlaito g. 10a | 2 | 0 | 0 | 1 | 1 | 1 | 0 |
| „Pelėdžiuko“ filialas | Klaipėda, Tilžės g. 11 | 4 | 0 | 0 | 1 | 1 | 1 | 0 |
| "Ruoniuko" filialas | Klaipėda, Kalnupės g. 13 | 4 | 0 | 0 | 1 | 1 | 1 | 0 |
| Laukininkų filialas | Klaipėda, Laukininkų g. 42 | 4 | 0 | 0 | 1 | 1 | 1 | 0 |
| Melnragės filialas | Klaipėda, Molo/Audros g. 60/15 | 4 | 0 | 0 | 1 | 1 | 1 | 0 |
| Miško filialas | Klaipėda, Kretingos g. 61 | 4 | 0 | 0 | 1 | 1 | 1 | 0 |
| Šiaulių filialas | Klaipėda, Šiaulių g. 3 | 4 | 0 | 0 | 1 | 1 | 1 | 0 |
| Vingio filialas | Klaipėda, Vingio g. 11 | 4 | 0 | 0 | 1 | 1 | 1 | 0 |
| Meno skyrius | Klaipėda, J.Janonio g. 9 | 5 | 0 | 0 | 1 | 1 | 1 | 0 |
| „Kauno atžalyno“ filialas | Klaipėda, Kauno g. 49 | 5 | 0 | 0 | 1 | 1 | 1 | 0 |
| Vaikų skyrius | Klaipėda, Danės g. 7 | 6 | 0 | 0 | 1 | 1 | 1 | 0 |
| Kalnupės filialas | Klaipėda, Kalnupės g. 13 | 6 | 0 | 0 | 1 | 1 | 1 | 0 |
| Jaunimo skyrius | Klaipėda, Tilžės g. 9 | 8 | 0 | 0 | 1 | 1 | 1 | 1 |
| Pempininkų filialas | Klaipėda, Taikos pr. 79/81a | 8 | 0 | 0 | 1 | 1 | 1 | 0 |
| Debreceno filialas | Klaipėda, Debreceno g. 22 | 2 | 0 | 0 | 1 | 1 | 1 | 0 |
| „Karlskronos“ filialas | Klaipėda, Laukininkų g. 50 | 4 | 0 | 0 | 1 | 1 | 1 | 0 |

2 lentelė. *Specifiniai paketai ir jų sudedamosios dalys.*

|  |  |
| --- | --- |
|  | **Paketų kiekis** |
| **Inžinerinis paketas:*** 3D spausdintuvas
* Darbo stotis
* Konstruktoriai 5 vnt.
 |  1 |
| **Eksperimentinis paketas:*** Darbo stotis
* Virtualios realybės akiniai
 | 1 |
| **Kūrybinis paketas:*** Negatyvų ir nuotraukų skaitmeninimo skeneris
* Rašalinis spausdintuvas nuotraukoms
* Darbo stotis
* Ausinės
* Mikrofonas
* 360 laipsnių kamera
* Web tipo FHD kamera
* Planšetinio tipo kompiuteris
* Grafinė planšetė
* Programinė įranga 2 vnt.
 | 1 |
| **Programavimo paketas:*** Stacionarus kompiuteris AiO tipo
* Planšetinio tipo kompiuteris su programinę įrangą
* Konstruktoriai 6 vnt.
* Mikrokompiuterio rinkiniai 2 vnt.
* Programuojamo mikrokontrolerio rinkiniai 3 vnt.
* Kompiuteriuko rinkiniai 2 vnt.
* Edukaciniai programuojami dronai 2 vnt.
 | 1 |

Bendradarbiavimo

sutarties Nr.

2 priedas

**Bibliotekų parengimo, viešosios prieigos įrengimui ir pagerinimui, reikalavimai ir terminai**

* 1. Viešosios prieigos įrengimui miestuose esančios *Bibliotekos* turės būti parengtos pagal Šalių suderintą grafiką.
	2. *Biblioteka* turi skirti pakankamą patalpų plotą Techninei įrangai (1 priedas) įrengti ir baldus.
	3. *Siekiant užtikrinti draudimo sąlygas Biblioteka* turi užtikrinti bent vieną iš *Techninės įrangos* apsaugos priemonių:
		1. viešosios interneto prieigos patalpoje įrengtos šarvuotos durys ir langų grotos;
		2. viešosios interneto prieigos patalpas arba visas *Bibliotekos* patalpas saugo sargas arba apsaugos darbuotojas;
		3. viešosios interneto prieigos patalpoje arba visose *Bibliotekos* patalpose įrengta signalizacija, prijungta prie centrinio saugos įmonės pulto arba siunčianti pranešimus apie įsilaužimą *Bibliotekos* darbuotojams;
	4. *Bibliotekoje* turi būti pakankamas elektros įvado galingumas naujai *Techninei įrangai* prijungti bei tvarkinga elektros instaliacija ir sieninis elektros kištukinis lizdas:
		1. po 2 elektros kištukinius lizdus interneto prieigos įrangai ir kiekvienam stacionariam kompiuteriui;
		2. po 1 elektros kištukinį lizdą nešiojamajam kompiuteriui ir multifunkciniam įrenginiui.
	5. *Bibliotekoje* nuo turto gavimo dienos ir 5 (penkerius) metus po *Projekto* pabaigos turi būti užtikrintas GSM ryšio SIM kortelės (apsaugos sistemos pranešimų siuntimui) funkcionavimas ir apmokėta už GSM paslaugas. Apsaugos sistema privalo pranešimus siųsti į Saugos tarnybos arba atsakingo bibliotekos darbuotojo mobilų telefoną).

## Šalių juridiniai adresai ir parašai

|  |  |
| --- | --- |
| **NACIONALINĖ BIBLIOTEKA**Lietuvos nacionalinė Martyno Mažvydo bibliotekaGedimino pr. 51, Vilnius Įmonės kodas 290757560PVM mokėtojo kodas LT 100000031710Sąskaitos Nr. LT35 7044 0600 0499 1282 AB SEB bankas, banko kodas 70440 Tel. (8-5) 2398506\_\_\_\_\_\_\_\_\_\_\_\_\_\_\_\_\_\_\_ A.V. (parašas)  | **KLAIPĖDOS MIESTO SAVIVALDYBĖS ADMINISTRACIJA** Liepų g. 11, 91502 Klaipėda Kodas 188710823Sąskaitos Nr. LT767300010002332508 AB „Swedbank“, banko kodas 73000Tel., (8 46) 396009Administracijos direktorius Saulius Budinas  \_\_\_\_\_\_\_\_\_\_\_\_\_\_\_\_\_ A.V. (parašas)  |